google/wiki40b huggingface dataset:
Kosovo-saken

Kosovo-saken er en av betegnelsene på den interne debatten i Sosialistisk Venstreparti omkring lovligheten av NATOs bombing av Jugoslavia under Kosovo-krigen i 1999. samt hvorvidt norske fly skulle delta i den. På partiets landsmøte på Lillehammer 10. april 1999 ble det vedtatt at SV ikke krevde en umiddelbar stans av NATOs bombing av serbiske mål, altså at bombeaksjonen hadde støtte i SV. Saken var svært kontroversiell, og det var frykt for at partiet skulle splittes.

Bakgrunn

Bakgrunnen for debatten på Lillehammer var at et flertall i SVs stortingsgruppe hadde stemt, med seks mot tre stemmer, høsten 1998 for å støtte at NATO kunne bombe Serbia dersom krigen fortsatte. Et flertall i Landsstyret i SV erklærte i november 1998 at de ikke var enige i beslutningen om å støtte noen bombekampanje mot Serbia. Stortingsgruppens avgjørelse var altså i strid med landsstyrets posisjon. Hendelsen resulterte i voldsom debatt og uenighet innad i SV, og skillet mellom den puristiske venstrefløyen og den mer moderate høyrefløyen i partiet ble tydeligere. For venstresiden var det i stor grad en prinsippsak der det ble uttrykt sterk motstand mot «Natos krig» og vestlig intervensjon. For høyrefløyen handlet det om å beskytte sivilbefolkningen i Kosovo mot overgrep. Det er verdt å merke at ingen av sidene trolig hadde full oversikt over hva som skjedde på bakkenivå i forkant av og under Kosovo-krigen. I forkant av landsmøtet i April var det tyde under Kosovo-krigen våren 1999lig at flertallet av delegatene var enige med landsstyret, og mot å støtte NATO-operasjonen, og ikke med stortingsgruppa, som var for NATO-operasjonen.

Landsmøtet på Lillehammer

I forkant av landsmøtet på Lillehammer hadde partileder Kristin Halvorsen hadde gitt inntrykk om at hun ville gå av som partileder dersom partiet stemte for å kreve full stopp av NATO-operasjonen mot Serbia, stille mistillit mot utenrikspolitisk talsmann Erik Solheim (tidligere partileder i SV) eller avsette nestleder Øystein Djupedal. Landsmøtet støttet partilederen med 129 stemmer mot 76. Det ble vedtatt at SV krevde «at Natos bombing straks opphører mot at serberne innstiller den etniske rensningen i Kosovo». At den serbiske volden måtte opphøre før NATO avsluttet bombekampanjen betydde i realiteten at SV hadde vedtatt å støtte bombingen av serbiske mål for å tvinge Serbia til å stanse sin krigføring mot kosovoalbanerne. Blant opposisjonen til SVs NATO-støtte var stortingsrepresentant Halveir Langeland, som uttrykte sterk motstand til bombingen av Serbia under sitt innlegg på landsmøtet. Det var et viktig poeng hos "nei-til-krig" gruppen at bombeoperasjonen mot Serbia ikke hadde godkjenning fra FNs sikkerhetsråd, og den ble oppfattet at NATO grep militært inn i et suverent lands indre anliggender.
Skarnsundbrua

Historie

Byggingen startet vinteren 1989, og broen ble åpnet av kong Harald V den 19. desember 1991 på rasteplassen ved vestfoten av broen på Mosviksiden, hvor man finner «Kongesteinen» med kongens signatur. Det opprinnelige anleggsarbeidet innbefattet også bygging av 1,6 km ny vei.
Ferjeforbindelsen mellom Vangshylla på Inderøysiden og Kjerringvik på Mosviksiden ble lagt ned da broen åpnet. Ferjen hadde avgang én gang i timen fra hver side, og ble driftet av selskapet Innherredsferga (som nå er en del av Fosen Trafikklag, og som fortsatt drifter ferjen mellom Levanger og Ytterøy).
Totalt kostet broen 219 millioner kroner, hvorav 30% skulle nedbetales med bompenger, bompengene ble krevd inn på Inderøysiden. Selskapet AS Skarnsundbrua ble stiftet for å kreve inn pengene. Siste dag for innkreving av bompenger var 24. mai 2007, nesten tre år før opprinnelig budsjettert.

Konstruksjon

Da broen ble åpnet ble den kåret til den skråkabelbroen i verden som hadde lengst hovedspenn. Broen mistet denne betegnelsen etter at Pont de Normandie i Frankrike ble ferdigstilt i 1995. Brua er derimot Norges lengste skråkabelbro, og har også Norges lengste brospenn dersom hengebroer unntas.
Broen har en utpreget slankhet i horisontalplanet og har en total brobredde på 13 m. Brooverbygningen er formet som et kassetverrsnitt. Tårnene er A-formet, og har en høyde på 152 m, noe som gjør Skarnsundbrua til Norges nest høyeste skråkabelbru etter Grenlandsbrua.
De 208 kablene på tilsammen 33 km veier 1 030 tonn. Kablene, som har en diameter på mellom 52 mm og 85 mm, kan om nødvendig skiftes ut enkeltvis. Kablene er beskyttet med korrosjonshindrende spinnemiddel, galvanisering og maling.
Broen er fundamentert i fjell under havbunnen under hvert tårn. Fundamenteringsdybden er maksimum ca. 16 m ved østre tårn, og ca. 27 m ved vestre tårn.
Broen er bygd for å tåle vindkast opp mot 48,5 m/s – noe som tilsvarer en hundreårsstorm – og er kontrollregnet for jordskjelv.

Utmerkelser

Skarnsundbrua har fått flere priser, blant annet «Vakre vegers pris», «Vegdirektørens pris», «Betongtavlen -92» og «FIP Award» (internasjonal betongpris).
1847 Factory Bill

1847 Factory Bill, også kalt 1847 Factory Act, var en lovgivning i Storbritannia som ble vedtatt den 1. juli 1847 under statsminister John Russells regjering (det liberale partiet), selv om arbeidet med lovgivningen ble påbegynt under regjeringen til Robert Peel fra det konservative partiet.
Lovgivningen fastsatte 10 timers arbeidsdag som det maksimalt lovlige for kvinner og barn under 18 år, dessuten 8-timers lørdag og fri søndag. Med virkning fra 1. mai 1848 ble den lovlige arbeidsuken redusert fra 63 til 58 timer.
Rolemaster

Rolemaster er et rollespill publisert av Iron Crown Enterprises. Det har kommet ut i fire uavhengige utgaver. Den tredje utgaven kom ut i 1995 og er kjent som «Rolemaster Standard System». Den fjerde utgaven kom ut i 1999 og er kjent som «Rolemaster Fantasy Roleplaying». Den eneste forskjellen mellom tredje og fjerde utgave er setting og organisering.
S-bus

S-busser er en type hurtige og direkte busser i Storkøbenhavn med få stopp. De ble innført av HT i oktober 1990 og drives i dag av trafikkselskapet Movia.
S-busserne kan kjennes igjen på sine blå hjørner.
Daltons lov

Ideell blanding

I dette tilfellet vil hver komponent ha partialtrykket PᵢV = n ᵢ RT hvor R er den universelle gasskonstanten. Det totale antall partikler i gassen er n = ∑nᵢ slik at konsentrasjonen til i - te komponent blir xᵢ = nᵢ /n. Hvis denne komponenten har molar masse Mᵢ , er massen av alle partiklene i gassen m = ∑nᵢ M ᵢ . Uttrykt ved den midlere molare masse
er derfor gassens masse m = nM. Tilstandsligningen til gassblandingen PV = ∑nᵢ RT = n RT kan da også skrives som
når man benytter midlere massetetthet ρ = m/V og innfører den spesifikke gasskonstanten Rₛ = R /M. Dermed er tilstandsligningen for blandingen den samme som for en ren, ideell gass.
Tsivilsk

Tsivilsk (russisk: Циви́льск, tsjuvasjisk: Çěрпӳ) er en by i Republikken Tsjuvasjia i Russland. Den ligger ved elva Tsivil, rundt 30 km sørøst for Tsjeboksary. Innbyggertall: 12 967 (folketelling 2002), 10 053 (folketelling 1989).
Tsivilsk blir første gang nevnt i 1584, i et edikt fra regenten Boris Godunov, som lot bygge en festning på stedet, som innen 1590 hadde blitt til en bosetning. Den fikk byrettigheter i 1781.
Neopedaliodes

Utseende

Middelsstore (vingespenn ca. 50 millimeter), brune sommerfugler, oversiden kan ha oransje flekker men ikke øyeflekker. Undersiden er farget som oversiden men gjerne lirr mer spraglete. Forvingen er av og til tilspisset.

Levevis

Sommerfuglene lever i skråningene av Andesfjellene mellom 2500-4000 meter over havet.

Utbredelse

Slekten er utbredt i Colombia, Ecuador og Peru.
Mahāvastu

Mahāvastu (sanskrit for «stor hendelse» eller «stor historie») er en tekst fra skolen Lokottaravāda blant de tidlige buddhistiske skolene.  Den beskriver seg selv som å være et historisk forord til den buddhistiske klosterdisiplin (vinaya).  Over halve teksten er satt sammen av Jātaka- og Avadāna fortellinger, nedtegnelser om tidligere liv til Buddha og andre bodhisattvaer.
Conradi Peak

Conradi Peak er et isolert fjell, 1040 moh, nord i Napier Mountains og inn fra kysten, rundt 19 nautiske mil sørvest for Cape Borley. Det ble oppdaget i januar 1930 av British Australian New Zealand Antarctic Research Expedition (BANZARE) under Douglas Mawson, som navngav det etter et viktig medlem av den sørafrikanske regjeringen som i 1929 støttete BANZARE mens «Discovery» lå i Cape Town.
Gøran Sørheim

Klubb

Sørheim startet sin proffkarriere i Drammen før han i 2014 flyttet til Danmark og signerte for SønderjyskE. I 2017 vendte han tilbake til Drammen.

Landslag

3. april 2012 fikk Sørheim sin debut for det norske landslaget og ble tatt ut i bruttotroppen til Håndball-VM 2017, men var ikke blant de 16 utvalgte.
Snøbrett under Asiatiske vinterleker 2007

Snøbrett under Asiatiske vinterleker 2007. Snøbrett var en av flere sporter under de sjette Asiatiske vinterleker som ble arrangert i Changchun i Kina. Det var andre gangen snøbrett var med på programmet i de asiatiske vinterleker. Det var to øvelser, halfpipe for både menn og kvinner. Det var første gangen kvinner deltok i snøbrett i asialekene. Det var 29 utøvere fra åtte nasjoner som deltok i konkurransene som ble avviklet i perioden 29. til 30. januar 2007. Japan ble beste nasjon, de vant begge gullmedaljene.
Grev Dooku

Grev Dooku er en rollefigur fra Star Wars. Hans sithtittel er Darth Tyranus og er spilt i filmene av Christopher Lee. Grev Dooku var en gang en jedi-mester, trent opp av mester Yoda, men da hans beste venn mester Sifo-Dyas døde, følte han at han ikke hadde noe å gjøre i jedi-ordenen. Han var læremesteren til Qui-Gon Jinn. Dooku var også leder av separatistbevegelsen under Klonekrigen. Hans sith-læremester var Darth Sidious. Dooku ble drept av Anakin Skywalker under en lyssabelduell i Star Wars Episode III: Sithene tar hevn ombord på et separatistisk kommandoskip over planeten Coruscant.
Short Sunderland

Sunderland i sivil tjeneste

Etter krigen ble en rekke av Sunderland-flyene konvertert til sivile passasjerfly. Disse fikk betegnelsen Sandringham.
AGA AB

Historie

Forretningsmannen Gustaf Dalén (1869–1937) tok over ledelsen av selskapet i 1909 og var direktør i nær 30 år til sin død i 1937.

AGA Norge

På Furuset i Oslo ligger AGAs fabrikk hvor det produseres oksygen, nitrogen og argon. I tillegg å levere ut store mengder av disse gassene i dypkjølt, flytende form, fylles det flasker med propan, CO2, spesialgasser og medisinsk oksygen.
AGAs hovedkontor i Norge ligger i Nydalen i Oslo. I tillegg har AGA avdelingskontorer i Sandefjord, Stavanger (Kvål), Bergen, Ålesund, Trondheim og Harstad.
Veøy kirke

Kirkestallene

Litt nord for kirken, er en stall for hestene til de kirkebesøkende. Den ble bygget i 1907, samtidig med kirken og er blitt restaurert. Bruken av stallen opphørte samtidig som bilen overtok for hesteskyss på 1950-tallet.
Hver gård hadde ansvar for å bygge sin egen stallplass, derfor kan utformingen av stallrommene variere noe.  Stallene ligger mot hverandre i to rekker med en midtgang. Bygningen er enkelt satt opp med et pulttak. Foruten stallplass for hestene finnes det også utedo for de kirkebesøkende.  Ett for kvinner og ett for menn.
Etterhvert forfalt stallen mer og mer. I 1996 ble stallene restaurert av Molde kommune etter initiativ fra Fortidsminneforeningen avdeling Romsdal. Arbeidet ble utført med støtte fra Fortidsminneforeningen, Fylkeskonservatoren i Møre og Romsdal, Malo sagbruk og lokale ildsjeler. Stallplass ved kirkene i Norge var vanlige, men de fleste er forfalt og revet.  Kirkestallene ved Veøy kirke er de eneste bevarte i Møre og Romsdal.

Søsterkirke

Holm kirke i Rauma kommune er bygget samtidig og er søsterkirke. De to kirkene ligger på hver sin side av Langfjorden.
Trenton

Trenton er hovedstaden i den amerikanske delstaten New Jersey.
Trenton er også hovedsete i fylket Mercer County. Trenton har 85 403 innbyggere.
Heaven'z Movie

Heaven'z Movie er det første studioalbumet til den amerikanske rapperen Bizzy Bone. 
Albumet ble sluppet i 1998, og solgte til platinaplate i 1999.
Robben Island fyr

Robbeneilandfyr (afrikaans: Robbeneilandvuurtoring) er et fyr ved Robben Island i Table Bay like ved Cape Town. Tårnet ble fullført i januar 1865 og ligger på den høyeste delen av Robben Island, Mintoheuwel. Det er det eneste fyret i Sør-Afrika som blinker istedenfor å rotere. Tårnet er 18 meter høyt og ble elektrifisert i 1938. Lyset fra tårnet kan sees 25 kilometer avgårde.
My Little Pony: Equestria Girls: Rainbow Rocks

My Little Pony: Equstria Girls: Rainbow Rocks er en amerikansk-kanadisk animasjonsfilm fra 2014 Basert på Meghan McCarthy sin manus og regissert av Jayson Thiessen. Produsert av Hasbro Studios og DHX Media/Vancouver. Filmen er basert på My Little Pony: Vennskap er ren magi. Filmen er oppfølger til "My Little Pony: Equestria Girls" fra 2013.
Oppdag Groruddalen!

Innhold

Boka er delt i fem kapittel som omtaler ulike geografiske områder i Groruddalen innenfor de fire bydelene Alna, Bjerke, Grorud og Stovner. Bokens har en form av oppslagsverk, med korte presise tekster fra de ulike områder og severdigheter. Mellom forord og første kapittel er det lagt til femten sider med historisk gjennomgang. Boken er utstyrt med et alfabetisk søkeregister.

Bakgrunn

Boken er ment som et av flere tiltak i arbeidet med å bedre dalens omdømme og historieforståelse, men også ment å styrke den lokale stedsidentiteten.
Leopold IIs orden

Leopold IIs orden (nederlandsk: Orde van Leopold II, fransk: Ordre de Léopold II) er en belgisk orden innstiftet 24. august 1900 av kong Leopold II av Belgia i egenskap av statsoverhode for Fristaten Kongo. Ordenen ble opprinnelig tildelt av kongen som tegn på hans anerkjennelse, men omgjort til en belgisk husorden etter at Kongofristaten i 1909 gikk fra å være kongens personlige eiendom til å bli en belgisk koloni. Leopold IIs orden kom til å bli tildelt som belønning for sivil og militær innsats for kongen, men tildeles nå også for lang og tro offentlig tjeneste. Ordenen rangerer som nummer tre i Belgias ordensvesen, etter Leopoldsordenen og Kroneordenen. Kongen er ordenens stormester. Ordenen administreres av det belgiske utenriksdepartementet.

Insignier

Ordenstegnet for Leopold IIs orden hadde den første tiden Fristaten Kongos riksvåpen og motto, «TRAVAIL ET PROGRES» (arbeid og fremskritt) som motiv. Dette ble endret da ordenen i 1909 ble overført til Belgia og den belgiske løve ble gjort til det sentrale motiv. Ordenstegnet for Leopold IIs orden består deretter av et malteserkors med kuler ytterst i de åtte korsendene. Korset er i sølv for riddere, i gull for høyere grader. Korset er lagt på en palmekrans. Midtmedaljongen er svart og bærer den kronede løven fra Belgias riksvåpen i midten. Løven er i gull. Medaljongen er omgitt av en blå bord der innskriften «L'UNION FAIT LA FORCE» (samhold gir styrke) er plassert. Dette er mottoet fra Belgias riksvåpen. Fra 1951 skrives mottoet også på nederlandsk, «EENDRACHT MAAKT MACHT», slik at borden bærer innskrift på både fransk og nederlandsk. Reversen bærer bokstavene «LL» i speilmogram, til minne om ordenens innstifter. Ordenstegnene er like for de forskjellige grader, men er i ulik størrelse og er opphengt i bånd av forskjellig utforming. Ordenstegnet er opphengt i båndet i et element utformet som en kongekrone. Ordensbåndet er blått med en svart midtstripe.
Når ordenen tildeles militære for innsats i krigstid, kan båndet utstyres med palme, kongemonogram, stjerner eller sverd. Sivil innsats i krigstid markeres ved at båndet utstyres med kantstriper eller midtstripe i gull.
Ordensstjernen for storkors har ti grupper av stråler, vekselvis i sølv og gull, mens ordensstjernen for storoffisergraden har fem grupper av tagger og er i sølv med gullstråler mellom sølvstrålene. Ordensstjernene har ordenskorset med krone i midten.

Tildeling

Ordenen tildeles både sivile og militære, og både belgiere og utenlandske borgere kan motta ordenen. Tildeling finner sted to ganger i året, 8. april og 15. november.
I første verdenskrig ble ordenen i stor utstrekning benyttet til å dekorere offiserer og soldater. Underoffiserer og soldater som falt på slagmarken ble posthumt utnevnt til riddere av Leopold IIs orden.

Norske innehavere

Harald Juell ble utnevnt til kommandør av Leopold IIs orden.
Fight Club

Handlingsreferat

Romanen Fight Club handler om en mann hvis navn er ukjent som hater jobben sin i et bilselskap, og sin livsstil generelt. Han utvikler søvnproblemer og blir rådet av en lege til å gå til en støttegruppe for menn med testikkelkreft, «for å se hva smerte virkelig er». Det fungerer som terapi og kurerer søvnproblemene, og han blir avhenging av disse gruppene.
Han møter Marla, en dame som også går på støttegruppene og gjennomskuer han som «turist» og han begynner å få søvnproblemer igjen.
Livet hans forandres drastisk da han møter Tyler Durden, en karismatisk psykopat, og etter leiligheten hans blir ødelagt i en eksplosjon, flytter han inn med Tyler. 
Etter å ha slåss på en parkeringsplass, stifter de «Fight Club», en slags støttegruppe der terapien er slåsskamper. 
Tyler redder Marla fra et selvmordsforsøk og de to innleder et forhold som forvirrer hovedpersonen.
Fight Club fortsetter å vokse, begynner Tyler å misjonere sine anti-konsumisme ideer og rekrutterer medlemmer til å utøve angrep mot det «kapitalistiske Amerika». Tyler samler sammen de mest hengivende medlemmene i Fight Club og starter «Project Mayhem» hvis oppgave er å utslette den moderne sivilisasjonen. 
Hovedpersonen er først en aktiv medlem i «Project Mayhem», men etterhvert som ødeleggelsen eskaleres og det resulterer i døden til Bob, en venn han møtte i støttegruppene, finner han ut at det er på tide å stoppe galskapen.
I sin jakt på å stoppe Tyler og hans sammensvorene, oppdager hovedpersonen at han er Tyler. Han er en person som hadde blitt diktet opp av hovedpersonen i et resultat av hatet for jobben sin og hans livsstil. Tyler ble skapt som en virkelighetsflukt og hadde planer om å ta over hovedpersonens personlighet ved å gjøre ham mer lik seg selv. Søvnproblemene hovedpersonen hadde, var egentlig Tyler som oppstod. Tyler hadde vært aktiv når hovedpersonen «sov» og manipulerte hovedpersonen til å starte Fight Club, lærte seg hvordan man lager eksplosiver og sprengte sin egen leilighet. 
Tyler har planer om å sprenge Parker Morris bygningen (den fiktive «høyeste bygningen i verden»).  Han har planer om å dø som en martyr, og ta hovedpersonens liv og. 
I sitt forsøk på å stoppe Tyler, forklarer Hovedpersonen til Marla at han ikke er Tyler Durden.  (hun har hele tiden trodd at han var Tyler). Etterhvert konfronterer hovedpersonen Tyler på toppen av bygningen der han blir fanget og truet med pistol. Marla kommer til bygningen og Tyler forsvinner, «fordi han var hans fantasi, ikke hennes». 
Etter Tyler har forsvunnet, venter hovedpersonen på at bygningen skal sprenge og han skal dø. Bomben sprenger ikke grunnet en feil i kjemikalene, og da tar han en beslutning som er hans, uten innflytelse av Tyler: han tar Tylers pistol og skyter seg selv i munnen. 
Han våkner på et sykehus og tror han har kommet til himmelen. Boken slutter med at noen medlemmer fra «Project Mayhem» som jobber på avdelingen hovedpersonen ligger på, og forteller han at de har planer om å fortsette, og venter på Tylers tilbakekomst.
Roodenburgia

Utseende

Middelsstore, slanke, mørkbrune trebukker med litt bronseaktig glans. Antennene er ganske tynne og litt kortere enn kroppen. Pronotum er uten tenner på sidene. Dekkvingene er tilsmalnende bakover, litt tilspissede.

Levevis

Som de fleste andre trebukker borer larvene i ved.

Utbredelse

Slekten er utbredt i Papua Ny-Guinea på Ny-Guinea.
Hyun Jun

2018

Hyun deltok i Junior-VM i fekting 2018, der han kom på ellevteplass i kadettklassen (U17). 
I Sommer-OL for ungdom 2018 fikk han sølv i sabelkonkurransen, etter at han tapte 13-15 for Krisztian Rabb i finalen. Han deltok også på det sammensatte laget Asia-Oseania 1 som fikk sølv i mix-lagkonkurransen.
Abstrakt forlag

Abstrakt forlag AS er et norsk forlag, etablert i Oslo i 1998 av Einar Plyhn. Det startet i det små som et lite enmannsforlag, men har hatt sterk vekst, og utgir fagbøker for universiteter og høyskoler, næringsliv og offentlig forvaltning. Hovedsatsingen er akademisk publisering innenfor alle sjangre: lærebøker, forskningsmonografier, oppslagsverk og antologier. Forlaget har egne fagredaktører fra forskning og undervisning.
Ciabatta

Ciabatta er et av Italias best kjente brød.  Brødet, som har en hard skorpe og luftig indre, er bakt på vann, hvetemel, gjær, olivenolje, surdeig og salt, og er langtidsgjæret. En ciabatta deles på lengden og kan fylles med forskjellige slags innhold. Brødet brukes som tilbehør til salat, som hovedrett eller til bruschetta. Ciabatta er helt essentielt som tilbehør og utgangspunkt for mange retter. Det stammer fra Veneto-regionen. 
Brødet, som krever moderne maskiner for å tilvirkes, ble utviklet av Francesco Favaron i 1982 i Polesine. Melet som bewnyttes ble skapt av Molini Adriesi, som varemerkebeskyttede ciabatta polesana. Idag finnes det imidlertid i mange land.
Zlatoust

Zlatoust (russisk: Златоу́ст)  er en by i Tsjeljabinsk oblast i Russland. Den ligger ved elva Aj (i Kamas nedslagsfelt) 160 km vest for Tsjeljabinsk.  Bynavnet er avledet av den russiske oversettelsen av Chrysostomos, da byen ble grunnlagt nær en kirke tilegnet denne helgenen. Innbyggertall: 194 551 (folketelling 2002).

Historie

Bosetningen Zlatoust ble grunnlagt i 1754 på grunn av byggingen av jernverket. I 1774–1776 deltok arbeiderne ved fabrikken i opprøret som ble ledet av Jemeljan Pugatsjov. Tidlig på 1800-tallet laget Pavel Anosov de første russiske klingene av bulatstål i Zlatoust. Byen er også kjent for de første kanonene laget av russisk stål. I 1903 slo tsarens styresmakter brutalt ned en streik organisert av arbeiderne i Zlatoust. 
På begynnelsen av 1800-tallet ble en våpenfabrikk bygget i byen, for produksjon av sabler og sverd. De berømte kunstnerne Ivan Busjujev og Ivan Bojarsjinov laget unike mønstere av kaldstål dekorert med graveringer. Flyvende bevingede hester var et favorittelement i mange av Busjujevs graveringer, så han fikk tilnavnet Ivan den bevingede (Ivanko Krylatko). Siden har en flyvende bevinget hest vært byens emblem.
Sovjetunionen fikk kontrol over Zlatoust i mars 1918. Byen var okkupert av de hvite mellom juni 1918 og juli 1919. 13. juli 1919, ble Zlatoust inntatt av Den røde armé.
I sovjetperioden ble Zlatoust en industriby, spesialisert innen metallurgi, maskinbygging, verktøyproduksjon, matproduksjon, og andre industrier. Zlatoust er et av sentrene for kunstnerisk gravering på metall i Russland. Tradisjonelt ble slike graveringer gjort på våpen, slik som kniver og sverd, men i sovjetperioden ble graveringene utført på dekorative metallplater. Nå er imidlertid våpengravering blitt populært igjen.
Tradisjonelt har Zlatoust, som Uralregionen forøvrig, også vært berømt for sine pelmeni.